Մեր դպրոցներում իսպառ ջնջված-հանված է ամենակարեւոր գործառույթըՙ աշակերտին մտածելու, սեփական դիտարկումը, վերլուծությունն անելու հնարավորություն տալը: Անգիր արա, ոտանավորը ջուր արա, վարժ կարդա, մեկ րոպեում երկու էջ կարդա, ապրես, 10 ես ստանում: Բայց նույն աշակերտին հարցրեքՙ կարո՞ղ ես կողքիդ նստած դասընկերուհուդ նկարագրել գոնե 5 նախադասությամբ կամ պարզ, առանց պաթոսի բացատրել, թե ինչու ես սիրում քո հայրենիքը, ինչի շուրջ ես սիրում մտածել, զրուցել: